Vandag se sportnuusTennis Dit gons steeds in die sportwêreld oor Suid-Afrika se Kevin Anderson wat die halfeind van die Amerikaanse Ope bereik het. Die 28ste gekeurde Anderson het vir Sam Querrey van die VSA in ŉ rillerstryd met 7-6, 6-7, 6-3 en 7-6 geklop. Anderson sal in die halfeind teen die 12de gekeurde Pablo Carreno Busta speel, vir ŉ plek in die eindstryd. Die laaste kwarteindstryde se uitslae lyk só: Rugby Kom ons loer na die bepalings vir dié naweek: Curwin Bosch sal op losskakel vir die Haaie uitdraf en Garth April as heelagter. Ross Geldenhuys sal ook in die voorry sy plek inneem. DJ Forbes, die speler wat die meeste seweswedstryde in die wêreld gespeel het, het sy uittrede aangekondig. Forbes het in 512 Wêreldreeks-wedstryde gespeel en 153 drieë gedruk. Gholf Motorwedrenne Die San Marino Moto GP se oefenrondes begin môre met die hoofwedren wat Sondag gejaag word. Marc Marquez sal alles in die stryd werp om sy nege-punte-agterstand uit te wis. Andrea Dovizioso is die voorloper in die reeks. Krieket Sri Lanka 170/7 (20 bb) Indië 174/3 (19.2/20 bb) Indië wen met 7 paaltjies (met 4 balle oor) Kanovaart Die Wêreldmarathonkampioenskap begin vandag in Pietermaritzburg en duur tot Sondag. Altesaam 26 lande sal in aksie wees. Daar word veral goeie vertonings van Hongarye en Suid-Afrika verwag. Sokker Sake wil maar net nie vlot verloop vir Bafana Bafana nie. Fifa het opdrag gegee dat die Wêreldbeker-kwalifiseringswedstryd tussen Suid-Afrika en Senegal van November 2016 oorgespeel moet word. Dit is nadat die skeidsregter lewenslank geskors is weens wanoptrede nadat hy die uitslag beïnvloed het. Suid-Afrika het die wedstryd met 2-1 gewen.